Item dominus Dominicus rector ecclesie de Buxeyo, presbyter chori predicte capelle, testis productus ex parte dictorum religiosorum in causa predicta contra prefatos decanum et capitulum receptus, juratus et examinatus ac requisitus diligenter et singulariter super articulis predictis super quibus supranominati testes resiquiti fuerunt sicut premittitur et super quibus pars dictorum religiosorum voluit tantummodo requiri et examinari testes; dixit se penitus nihil scire. Item supradicti religiosi ecclesie sancti Stephani nomine dicte ecclesie contra prefatos deconum et capitulum ipsius capelle coram nobis cantore et Bartholomeo prefatis, in eadem causa produxerunt et exhibuerunt in modum probationis litteras seu instrumenta, infrascripta, ad probandum articulos continentes compositiones factas inter ipsas partes et ad omnem alium affectum ad quem de jure valere possunt et dicte ecclesie sancti Stephani prodesse in causa predicta, quarum litterarum tenor prime littere talis est: G... dei gratia lingonensis episcopus omnibus ad quos iste littere peruenerunt salutem. Uniuersitati vestre notum fieri volumus, quod querela illa que inter Hugonem, illustrem ducem Burgundie, et canonicos ecclesie beati Stephani Diuionis super capella eiusdem ducis apud Diuionem construenda vertebatur utrisque partibus coram nobis constitutis et sibi inuicem ad pacis bonum consentientibus hoc modo terminata est, videlicet ut ecclesia sancti Stephani in predicta capella annuatim unam prebendam cum integritate fructuum habeat. Canonici capelle in villa commorantes cimisterium nunquam facient nec etiam alibi quam apud sanctum Stephanum sibi eligent sepulturas aut habitum religionis suscipient nisi, quandiu sani et incolumes existiterint, ad aliam ecclesiam migrare voluerunt. Testes sunt: Manasses, archidiaconus, Petrus, decanus de Barro, Guillelmus, miles de Oruil, Nicolaus, capellanus, Wido Ruffus, Aymo Ruffus. Cui quidem littere appensum erat unum sigillum cum una cartula pendenti, de cera communi, oblunge, in quo sigillo erat scupltura, seu impressio cuiusdam hominis, ad modum clerici, inducti pontificales vestes, cum mitra in capite, tenentis baculum pastoralem in manu sinistra et de manu dextra sursum elevata signare videbatur; in circonferentiis ipsius sigilli legebantur videlicet: + Sigillum Galteri lingonensis episcopi. Item tenor secunde littere talis est: Petrus, dei gratia sancte Romane presbyter, cardinalis tituli sancti Grisogoni, apostolice sedis legatus, omnibus ad quos presentes prouenerint littere, salutem in domino. Uniuersitati vestre notum fieri volumus quod cum querela, que inter venerabilem fratrem nostrum G... lingonensem episcopum ac canonicos beati Stephani, et illustrem ducem Burgundie super capella eiusdem ducis apud Diuionem construenda vertebatur, nobis a domino papa delegata fuisset, coram nobis constitutis eos ad concordiam studuimus reuocare. In hanc itaque compositionis formam unanimiter conuenerunt ut in predicta capella a canonicis eligatur decanus qui episcopo hominum exhibebit. Episcopus in predicta capella eiusque successores unam habebunt prebendam, ita tantum quod ab episcopo lingonense ea prebenda certe assignetur persone in hiis que memoratus dux capelle contulit, siue postmodum est collaturus, si exinde molestiam dux aliquam canonicis capelle intulerit, episcopus exercere justiciam non habebit, nec canonicos procuratoris alterius nec exactionis onere grauabit ecclesia sancti Stephani ibidem unam prebendam cum integritate fructum habebit cimiterium nunquam facient canonici capelle in villa commorantes, nec etiam alibi quantum apud sanctum Stephanum sibi eligent sepulturas aut habitum religionis suscipient nisi quamdiu sani et incolumes exstiterint ad aliam ecclesiam migrauerunt. Statutum est preterea et communi assensu canonicorum capelle ipsius quoque ducis approbatum, ut dominus papa eiusque successores annuum canonem unius marte in ipsa capella annuatim percipiant; ut aut hoc futuris temporibus ratum et inconcussum permaneat presentis scripti auctoritati id duximus confirmare et sigilli nostri impressione munire. Cui secunde littere predicte appensum erat unum sigillum cum una cartula pendenti, de cera communi, forme oblunge, in quo erat scupltura, seu impressio cuiusdam hominis admodum clerici, sedentis in cathedra, totam faciem exponentis, cum mitra in capite, inducti pontificales vestes, tenentis in manu sinistra juxta pectus librum, et dextram manum apparatam et pectori junctam, ac in circonferentiis ipsius sigilli hee littere legebantur, videlicet:  Petrus, presbyter cardinalis tituli sancti Grisogoni. Item tenor tertie littere talis est: Galterus, dei gratia lingonensis episcopus, omnibus imposterum et inuicto nobis officio et diuine pietatis intuitu ecclesiis nobis commissis quietem transquillam preparare et earum bona et dignitates pro posse nostro canonice tamen et juste ampliare et ampliata fouere debemus. Inde est quod dilecte filie nostre beati prothomartiris Stephani diuionensis et canonicorum ibidem sub regula inventui utilitati perpetue et quieti prouidentes liberam et electorem abbatis per temporum successionem concedimus, addidimus etiam quod abbas loci illius quicunque erit curam animarum quatuor parochiarum Diuionis recipiat habeatque ab episcopo sancte Marie videlicet sancti Michaelis, sancti Medardi et sancti Nicolai ut autem hoc inconcussum et stabile permaneat presenti scripto perpetua et tenaci uniendum memoria commendauimus et sigilli nostri auctoritate confirmauimus. Actum est hoc anno ab incarnatione domini M° C° LXXVIII°. Huius rei testes sunt Wiardus magister Mormenti, Hunaudus, capellanus meus, Herembertus de Rubeomonte, Nerdiunus lingonensis canonici de canonicis ecclesie illius Radulphus, prior Petrus sancti Medardi, Johannes de Savigneyo sancte Marie capellani de seruientibus eiusdem ecclesie Willelmus ventarius, Petrus cocus. Cui tertie littere predicte appensum erat unum sigillum cum una cartula pendenti, de cera communi, forme oblunge, in quo erat scupltura, seu impressio cuiusdam hominis, admodum clerici inducti pontificales vestes, stantis cum mitra in capite, tenentis baculum pastoralem in manu sinistra et habentis manum dextram sursum elevatam qua signare videbatur, et in conferentiis ipsius sigilli hee littere legebantur, videlicet: + Sigillum Galteri lingonensis episcopi. Item tenor quarte littere talis est: Nouerunt omnes presentes et posteri qui lecturi sunt presens scriptum querelam que vertebatur inter canonicos sancti Stephani diuionensis et canonicos capelle domini ducis pro eadem capella sopitam in hunc modum pacifico fine fuisse ecclesia sancti Stephani prebendam integram in capella semper habebit que nunquam in usus alios aliquatenus expendetur quam tantum prebendam ecclesia sancti Stephani per idoneum sacerdotem canonicum regularem vel secularem deseraiet. Si quis aut canonicorum capelle de hac luce migrauerit eodem anno prebendam eius ecclesia beati Stephani suscipiet et habebit, et post annum libera erit. Ideoque pia consideratione statutum fuit, ut ecclesia sancti Stephani pro singulis defunctis canonicis capelle plenarium faciat obsequium omni tempore tanquam pro uno ex suis, et canonici capelle pro canonicis sancti Stephani facient similiter et hoc ipsum hinc inde scribetus communiter capella non habebit cimiterium nec parochiatum et canonici capelle positi in infirmitate non se poterunt alibi vel ad religionem vel ad cimiterium transferre nisi apud sanctum Stephanum si pede vel equo siue alieno adiutorio ire non poterint sed et canonici capelle aliam non poterunt in capella religionem vel ordinem statuere nisi de ecclesia sancti Stephani et si quis eorum pauperes vel diues noluerit apud sanctum Stephanum habitum religionis insumere non negabitur et sed voluntarie suscipietur ibi domus proprie canonicorum capelle in quibus morantur et officine capelle ipsius non erunt censuales nec cellaria, nec coquine, nec grangie. Relique vero censuales erunt vinee quoque de generali capelle tam a censu quam a decimis erunt libere sed proprie canonicorum vinee censum absque dabunt et ut hoc totum stabile sit semper et firmum decanus capelle magister Nicolaus nomine et canonici eius qui tunc erant superstites jurisjurandi interpositione manibus propriis firmauerunt hoc totum bona fide servare et ecclesie beati Stephani jurauerunt omnis fidelitatem. Idque statutum fuit quandocumque decanus in eadem capella constituetur, eamdem fidelitatem faciat ecclesie sancti Stephani quod si facere forte noluit canonici capelle non habebunt eum pro decano donec fidelitatem fecerit. Idipsum modo simili faciat canonicus quibus in capella de nouo constitutus antequam prebende fructum suscipiat hanc eamdem fidelitatem fecerunt canonici beati Stephani canonicis capelle. Milo secularis et abbas sancti Stephani verbo simplici bona fide et eius concanonici dato fidei sacramento. Et quod suprascriptum est de decanis capelle et eorum concanonicis hoc ipsum statutum est de abbatibus sancti Stephani et canonicis eorumdem excepto quod abbates manu propria non jurabunt, sed tamen verbo simplici fidelitatem hanc bona fide fideliter facient. Hec omnia facta sunt per manum Garnerii abbatis Alberipe et domini Belini lingonensis sacriste et decani de Nuillero et domini Arnaldi decani de Chasneio. Testes sunt: Aymo abbas sancti Benigni diuionensis, magister Hugo prior Tilecastri, et Robertus de Pesmis, qui pacis huius coadjutores fuerunt, Petrus prior cisterciensis et Zacarias item cisterciensis monachus anno M° C° LXXXV°. Cui predicte littere quarte appensa erant quatuor sigilla, de cera communi, cum quatuor cartulis pendentibus, formarum oblungarum, in quorum primo erat scupltura seu impressio cuiusdam hominis, admodum clerici inducti vestes secerdotales, tenentis in manu dextra quemdam crociam et in sinistra librum, et in circonferentiis ipsius hee littere solummodo legi poterant, videlicet: + Sigillum alba. In secundo vero sigillo erat impressio cuiusdam hominis, admodum sancti inducti quoddam indumentum ad instar cuiusdam dalmatice seu tunicelle ut videbatur stantis genibus flexis, et super caput ipsius erat quedam manus ex cuius anteriori parte videbatur impressio cuiusdam lune, ex posteriori vero parte eiusdem videbatur impressio cuiusdam stelle, et in circonferentiis ipsius sigilli hee littere legebantur: + Sigillum sancti Stephani diuionensis. In tertio autem sigillo erat impressio cuiusdam hominis, admodum clerici inducti vestes sacerdotales, tenentis in manu dextra librum junctum petiori et in sinistra manu palmam et in conferentiis ipsius hee littere legebantur scilicet: + Sigillum Nicolai decani capelle ducis diuionensis. Et in quarto sigillo videbatur impressio beate Marie, tantum bene distingui non poterat, et in circonferentiis non poterant legi nisi iste littere videlicet: Sigillum. Item tenor quinte littere talis est. Notum sit omnibus ad quos presentium venerit noticia litterarum quod dissentio que vertebatur inter abbatem et conuentum sancti Stephani diuionensis ex una parte, et canonicos capelle ducis Diuionis ex altera, super integritate prebende predicte capelle quam petebat ecclesia sancti Stephani in hunc modum pacificata est et sopita et ad concordiam reuocata ecclesia sancti Stephani unam prebendam integram habebit in capella ducis, quam ipsa ecclesia percipiet eodem modo quo canonici residentes et deseruientes in eadem capella et deseruiet eam per canonicum regularem idoneum et sacerdotem. Preterea si aliquis canonicorum predicte capelle de hac luce migrauerit, ecclesia sancti Stephani fructum prebende illius canonici defuncti, post mortem ipsius canonici per unum annum integraliter habebit, si ille canonicus prebendam vel partem prebende aliquando receperit nomine prebende vel si ratione infirmitatis ad aliquam religionem transierit et de illa infimitate moriatur elapso anno prebenda redibit ad capellam. Si vero aliquis canonicorum prebende sue alio modo renunciauerit ecclesia sancti Stephani fructum illius prebende propter hoc non habebit. Tamen si ratione infirmitatis renunciaverit et non conualuerit eam habebit, si conualuerit non habebit. Ideoque pia consideratione statutum fuit ut ecclesia sancti Stephani pro singulis defunctis canonicis capelle ducis plenarium faciat obsequium, omni tempore tanquam pro uno ex suis, et canonici capelle pro canonicis sancti Stephani faciant similiter, capella non habebit cimiterium nec parochiatum, preter quam ducis et ducisse quorum curam habet auctoritate domini pape, decanus predicte capelle, sed et canonici capelle non poterunt aliam religionem vel ordinem in capella statuere nisi de ecclesia sancti Stephani, et si quis eorum pauperes vel diues apud sanctum Stephanum habitum religionis voluerit assumere non negabitur ei sed voluntarie ibi suscipietur domus proprie canonicorum capelle in quibus morantur et officine capelle non erunt censuales nec cellaria nec coquine nec grangie. Relique vero erunt censuales, vinee quoque capelle de generali tam a censu quam a decimis erunt libere, sed proprie canonicorum vinee censum absque decimis dabunt. Abbas vero et canonici sancti Stephani, decanus et canonici capelle fidelitatem sibi invicem fecerunt, et hanc fidelitatem et hanc compositionem bona fide tenendam et obseruandam juramento interposito firmauerunt. Abbas vero et canonici sancti Stephani, decanus et canonici capelle qui substituentur ad compositionem et fidelitatem supradictam tenendam et obseruandam juramento obligabunt, et si decanus vel aliquis canonicorum capelle jurare noluerit intra octo dies postquam requisitus fuerit ab abbate sancti Stephani prebendam suam non recipiet in capella antequam jurauerit. Similiter si abbas vel aliquis canonicorum sancti Stephani qui de cetero substituentur juramentum istud facere noluerit intra octo dies postquam requisitus fuerit a decano, canonici sancti Stephani non habebunt eum pro abbate, nec abbas canonicum habebit pro canonico donec jurauerit, similiter si decanus vel aliquis canonicorum capelle qui de nouo substituentur, illud juramentum facere noluerit intra octo dies postquam requisitus fuerit ab abbate, decanus non habebitur pro decano et canonicis suis nec canonicus pro canonico a decano suo donec jurauerit. Abbas vero et canonici sancti Stephani istam fidelitatem jurabunt in capella ducis, decanus vero et canonici capelle jurabunt eam in ecclesia sancti Stephani secundum predicta requisiti... Odo autem dux Burgundie hanc compositionem laudauit et ad petitionem utriusque partis manutenere promisit et quod eam faciet fideliter obseruari. In cuius rei testimonio presenti scripto sigillum suum apposuit. Abbas et conuentus sancti Stephani, decanus et capitulum capelle ut hoc ratum imposterum haberetur sua sigilla similiter presenti scripto apposuerunt. Actum anno gratie M° CC° septimo decimo mense maio. Cui quinte littere predicte appensa erant quinque sigilla, de cera communi, cum quinque cartulis pendentibus, quorum primum erat forme rotonde et moditum erat fractum in capite et in parte inferiori, in quo erat scupltura, seu impressio cuiusdam hominis, admodum unius militis armati sedentis supra quemdam equum, tenentis scutum quoddam ante pectus, et quemdam ensem in manu dextra. In circonferentiis vero ipsius sigilli hee littere legebantur, videlicet: Sigillum Odonis, ducis Burgundie. Secundum autem sigillum erat forme oblunge, in quo erat impressio cuiusdam domine, sedentis supra quemdam sedem, cum quodam puero ad pectus admodum imaginis virginis Marie et videbatur tenere in manu dextra quoddam lilium, et puer quem tenebat, habebat quemdam librum clausum in manu sinistra, et in circonferentiis ipsius sigilli hee littere legebantur, videlicet: + Sigillum capituli capelle ducis Diuionis. Tertium vero eorumdem sigillorum erat forme oblunge, in quo videbatur esse impressio imaginis cuiusdam hominis, stantis genibus flexis et quasi brachiis junctis que imago ad plenum bene cerni non poterat propter oppositionem ipsius sigilli et in ipsius sigilli circonferentiis hee littere legebantur, videlicet: + Sigillum sancti Stephani Diuionis. Quartum siquidem ipsorum sigillorum erat forme oblunge, modicum fractum ex inferiori parte ipsius in quo erat impressio seu scultura cuiusdam hominis, inducti quasi pontificales vestes, tenentis in manu sinistra librum et crociam in dextra alia vero signa ipsius imaginis bene cerni seu comprehendi non poterant propter oppositionem et antiquitatem ipsius, nec littere que in conferentiis eius erant similiter legi poterant propter oppositionem eiusdem. Quintum vero predictorum sigillorum similiter erat forme oblunge, in quo erat impressio cuiusdam hominis, ad modum clerici inducti sacerdotales vestes, et in circonferentiis eiusdem sigilli hee littere legebantur, videlicet: + Sigillum Roberti decani capelle ducis. Item tenor sexte littere talis est. Honorius episcopus seruus seruorum dei dilectis filiis abbati et conuentui sancti Stephani, et decano et capitulo capelle ducis Diuionis, salutem et apostolicam benedictionem. Justis petentium desideriis dignum est nos facilem prebere assensum, et nota que a rationis tramite non discordant effectu prosequente complere rappertum dilecti in domino filii vestris justis postulatoribus grato concurrentes assensu, compositionem super quadam prebenda quam nos filii abbas et conuentus petebatis in dicta capella inter nos amicabiliter initam sicut sine prauitate proinde facta est, et sponte ab utraque parte recepta, et in autentico inde confecto plenius continetur, auctoritate apostolica confirmamus et presentes scripti patrocinio communimus ad rei autem notitiam pleniorem, ipsius autentici tenorem presentibus de verbo ad verbum fecimus annotari qui talis est. Notum sit omnibus ad quos presentium venerit noticia litterarum quod dissentio que vertebatur inter abbatem et conuentum sancti Stephani Diuionis ex una parte et canonicos capelle ducis Diuionis ex altera, super integritate prebende predicte capelle quam petabat ecclesia sancti Stephani, in hunc modum pacificata est et sopita et ad concordiam reuocata, ecclesia sancti Stephani unum prebendam integram habebit in capella ducis quam ipsa ecclesia percipiet eodem modo quo et canonici residentes et deseruientes in eadem capella et deseruiet eam per canonicum regularem idoneum et sacerdotem, preterea si aliquis canonicorum predicte capelle de hac luce migrauerit ecclesia sancti Stephani fructum prebende illius canonici defuncti post mortem ipsius canonici per unum annum integraliter habebit, si ille canonicus prebendam vel partem prebende aliquando recepit nomine prebende, vel si ratione infirmitatis ad aliquam religionem transierit et de illa infirmitate moriatur, elapso anno prebenda redibit ad capellam. Si vero aliquis canonicorum prebende sue alio modo renunciauerit, ecclesia sancti Stephani fructum illius prebende propter hoc non habebit, tamen si ratione infirmitatis renunciauerit et non conualuerit eam habebit, si conualuerit non habebit. Ideoque pia consideratione statutum fuit ut ecclesia sancti Stephani pro singulis defunctis canonicis capelle ducis plenarium faciat obsequium omni tempore tanquam pro uno de ex suis et canonici capelle pro canonicis sancti Stephani faciant similiter, capella non habebit cimiterium nec parochiatum preterquam ducis et ducisse quorum curam habet auctoritate domini pape decanus predicte capelle sed et canonici capelle non poterunt aliam religionem vel ordinem in capella statuere nisi de ecclesia sancti Stephani et si quis eorum pauperes vel diues apud sanctum Stephanum habitum religionis voluerit assumere, non negabitur ei sed voluntarie ibi suscipietur domus proprie canonicorum capelle in quibus morantur et officine capelle non erunt censuales nec cellaria nec coquine nec grangie. Relique vero erunt censuales vinee quoque capelle de generali tam a censu, quia a decimis erunt libere, sed proprie canonicorum vinee censum absque decimis dabunt, abbas vero et canonici sancti Stephani, decanus et canonici capelle fidelitatem sibi invicem fecerunt et hanc fidelitatem et hanc compositionem bona fide tenendam et obseruandam juramento interposito firmauerunt abbas vero et canonici sancti Stephani decanus et canonici capelle qui substituentur ad compositionem et fidelitatem supradictam tenendam et obseruandam juramento se obligabunt et si decanus vel aliquis canonicorum capelle jurare noluerit infra octo dies postquam requisitus fuerit ab abbate sancti Stephani prebendam suam non recipiet in capella antequam jurauerit, similiter si abbas, vel aliquis canonicorum sancti Stephani hoc idem facere noluerit intra octo dies postquam requisitus fuerit a decano capelle prebendam non recipiet in ecclesia sancti Stephani nec communionem fratrum habebit antequam jurauerit similiter si abbas vel aliquis canonicorum sancti Stephani qui de cetero substituentur juramentum istud facere noluerit intra octo dies postquam requisitus fuerit a decano canonici sancti Stephani non habebuerit eum pro abbate nec abbas canonicum habebit pro canonico donec jurauerit, similiter si decanus, vel aliquis canonicorum capelle qui de nouo substituentur illud juramentum facere noluerit intra octo dies postquam requisitus fuerit ab abbate, decanus non habebitur pro decano et canonicis suis, nec canonicus pro canonico a decano suo donec jurauerit abbas uero et canonici sancti Stephani istam fidelitatem iurabunt, in capella ducis, decanus uero et canonici capelle iurabunt eam in ecclesia sancti Stephani secundum predicta requisiti. Odo autem dux Burgundie hanc compositionem laudauit et ad petitionem utriusque partis manutenere promisit et quod eam faciet fideliter obseruari. In cuius rei testimonium presenti scripto sigillum suum apposuit. Abbas [...]